สาวรามฯวัย 22 ปี มิสแกรนด์สงขลา คว้าตำแหน่ง ขวัญใจอุดรธานี 
(ภาพจากกองประกวดฯ),น้องฝ้าย สาวรามฯวัย 22 ปี มิสแกรนด์สงขลา คว้าตำแหน่ง ขวัญใจอุดรธานี ได้รางวัลเงินสด 5 หมื่นบาท พร้อมสายสะพาย ในการเดินทางไปเก็บตัวและจัดกิจกรรมของกองประกวด มิสแกรนด์ ไทยแลนด์ 2016,วันที่ 18 มิ.ย. ผู้สื่อข่าวรายงานจาก จ.อุดรธานี เมื่อเวลา 21.00 น. วันที่ 17 มิ.ย. ที่ห้องอุดรธานี แกรนด์บอลลูม โรงแรมเซ็นทารา อุดรธานี นายชยาวุธ จันทร ผวจ.อุดรธานี นายณวัฒน์ อิสรไกรศีล ผู้อำนวยการกองประกวด มิสแกรนด์ ไทยแลนด์ 2016 นายสวาท ธีระรัตนนุกูลชัย ประธานหอการค้า จ.อุดรธานี นายวิเชียร ขาวขำ นายก อบจ.อุดรธานี เป็นประธานในงานกาลาดินเนอร์ เพื่อคัดเลือก ขวัญใจอุดรธานี ของการประกวด มิสแกรนด์ ไทยแลนด์ 2016 โดยมีแขกผู้มีเกียรติเข้าร่วมงานจำนวนมาก,นายชยาวุธ จันทร ผวจ.อุดรธานี ได้กล่าวขอบคุณ นายณวัฒน์ อิสรไกรศีล ผู้อำนวยการกองประกวด มิสแกรนด์ ไทยแลนด์ 2016 และผู้ให้การสนับสนุนการประกวดมิสแกรนด์ ไทยแลนด์ 2016 ที่เลือก จ.อุดรธานี เป็นสถานที่เก็บตัวและจัดกิจกรรมมิสแกรนด์ 77 จังหวัด ถือว่าเป็นการประชาสัมพันธ์ สถานที่สำคัญทางพุทธศาสนา ประวัติศาสตร์ และแหล่งท่องเที่ยวของจังหวัดอุดรธานี,จากนั้นบรรดาสาวงาม มิสแกรนด์ 77 จังหวัด ได้เดินโชว์ด้วยชุดผ้าพื้นเมือง ผ้าไหม ผ้าหมี่ขิด และผ้าหมี่หมกโคลน ซึ่งเป็นผ้าพื้นเมืองของชาว จ.อุดรธานี ตัดเย็บและออกแบบให้ทันสมัย เป็นที่ตื่นตาตื่นใจ ของแขกผู้มีเกียรติที่เข้าชม,ต่อมา เป็นเวลาที่รอคอย พิธีกรประกาศรางวัล ขวัญใจอุดรธานี ผลปรากฏว่า น.ส.สุภาพร มะลิซ้อน หรือน้องฝ้าย อายุ 22 ปี มิสแกรนด์สงขลา นักศึกษาคณะบริหารธุรกิจ สาขาการจัดการ ม.รามคำแหง คว้ารางวัลเงินสด 5 หมื่นบาท พร้อมสายสะพาย ส่วนรองอันดับ 1 มิสแกรนด์หนองคาย น.ส.ศรัญญา ภิญโญพรพาณิชย์ หรือน้องแพร อายุ 27 ปี พนักงานต้อนรับบนเครื่องบิน ได้รับเงินสด 2 หมื่นบาท และรองอันดับ 2 มิสแกรนด์ภูเก็ต น.ส.อแมนดา ชาร์ลีน ออบดัม อายุ 22 ปี จบปริญญาตรี จากประเทศแคนาดา ได้รับเงินสด 1 หมื่นบาท ส่วนมิสแกรนด์อุดรธานี น.ส.จิราพร เทียนศรี อายุ 24 ปี เข้ารอบ 10 คนสุดท้าย.
น้องฝ้าย สาวรามฯวัย 22 ปี มิสแกรนด์สงขลา คว้าตำแหน่ง ขวัญใจอุดรธานี ได้รางวัลเงินสด 5 หมื่นบาท พร้อมสายสะพาย ในการเดินทางไปเก็บตัวและจัดกิจกรรมของกองประกวด มิสแกรนด์ ไทยแลนด์ 2016
มิสแกรนด์,มิสแกรนด์ ไทยแลนด์ 2016,ขวัญใจอุดรธานี,มิสแกรนด์ 77 จังหวัด,ณวัฒน์ อิสรไกรศีล,ประกวดนางงาม,อุดรธานี,ข่าวทั่วไทย,ข่าวสังคม,ไทยรัฐออนไลน์